b'\n_START_ARTICLE_\nDefamation\n_START_SECTION_\nHandling\n_START_PARAGRAPH_\nHvad er antisemitisme? Og eksisterer begrebet stadig to generationer efter Holocaust? Den israelske instrukt\xc3\xb8r Yoav Shamir begiver sig ud p\xc3\xa5 en verdensomsp\xc3\xa6ndende rejse med det form\xc3\xa5l at unders\xc3\xb8ge, om "det gamle had" mod det j\xc3\xb8diske folk stadig findes. Filmen pr\xc3\xa6senterer en r\xc3\xa6kke j\xc3\xb8diske debatt\xc3\xb8rer med markante, men forskellige holdninger, som giver deres bud p\xc3\xa5 den moderne fremstilling af begrebet antisemitisme. I filmen medvirker blandt andre historikeren Norman Finkelstein, forfatterne Stephen M. Walt og John J. Mearsheimer, samt instrukt\xc3\xb8rens bedstemor, som p\xc3\xa5st\xc3\xa5r, at hun er \'den rigtige j\xc3\xb8de\'. Filmen eksisterer p\xc3\xa5 gr\xc3\xa6nsen mellem antizionisme, der afviser forestillingen om en j\xc3\xb8disk stat, og antisemitisme, afvisningen af j\xc3\xb8der. Bruges den f\xc3\xb8rste som undskyldning for den anden? Og er der en forskel mellem nutidens antisemitisme og den almindelige, gamle racisme, som ber\xc3\xb8rer alle minoriteter?'